projecte-aina/dolly3k_ca huggingface dataset:
Pregunta: Quina és la principal innovació que ofereix un piano en comparació amb un clavicèmbal?
Resposta: Com que un clavicèmbal toca les cordes de la mateixa manera cada vegada en resposta a la pulsació d’una tecla, ofereix la mateixa sonoritat per a cada nota. Un piano, en canvi, utilitza martells encoixinats per colpejar les cordes i permet al músic controlar cada cop de manera que té control sobre la dinàmica de cada nota. Aquest control permet als pianistes expressar un ampli ventall d’emocions ajustant la sonoritat i la suavitat segons els sentiments que volen transmetre a l’oient.
Pregunta: Escriu una història curta amb una lliçó moral: el conte de la llebre i la tortuga.
Resposta: Un dia una llebre i una tortuga van decidir fer una cursa. La cursa va començar i la llebre va córrer molt ràpid. La tortuga es va anar movent de manera lenta i constant. Al cap d’una estona, la llebre es va aturar i va mirar enrere, la tortuga estava molt lluny. Així que la llebre va decidir descansar una estona, i en un tres i no res es va adormir. Però la tortuga va seguir movent-se a un ritme constant. Quan la llebre es va despertar, la tortuga ja havia arribat a la meta. Així que la moral de la història és: a poc a poc i bona lletra.
Pregunta: Quins aliments són bones fonts de proteïnes?
Resposta: Les proteïnes són essencials per al funcionament del nostre organisme i són excel·lents per reparar i desenvolupar els músculs del cos. Els ous, el pit de pollastre i la carn magra de vedella tenen moltes proteïnes. També en tenen una gran quantitat els productes lactis com el iogurt grec, el mató i la llet. Els vegetarians poden trobar un alt contingut de proteïna a les llegums com les llenties, les mongetes negres i els cigrons.

Si creus que no ingereixes prou proteïnes a la teva dieta diària, planteja’t comprar un suplement de proteïnes i afegir-lo als batuts.
Pregunta: Senyor propietari, puc tenir un gos?
Resposta: Benvolgut propietari. Tinc ganes d’adoptar un gos de rescat. M’agradaria demanar el seu consentiment abans d’iniciar el procés. Li asseguro que triaré un gos petit i que no molesti a la resta de llogaters. La ciència ha demostrat que les mascotes són molt bones per a la salut mental. Conec els meus veïns i estic segur que no els farà res. Espero la seva aprovació i el mantindré informat durant tot el procés de cerca d’una mascota adequada que sigui benvinguda a l’edifici. Moltes gràcies. Atentament,
Pregunta: Fes una llista de 10 coses que hauria de comprar al supermercat.
Resposta: Ous, llet, iogurt, pa, embotits, formatge, espinacs, pomes, pit de pollastre, xocolata.
Pregunta: Necessito millorar el meu descans a la nit. Fes-me una llista d’idees per aconseguir-ho.
Resposta: * Fes que el teu dormitori sigui més fosc, sobretot si la llum del dia et desperta al matí.
* Fes que la teva habitació sigui més silenciosa o fes servir una màquina de soroll blanc si et desperten els sorolls.
* Si tens massa calor o fred, canvia el pijama, la roba de llit o la temperatura ambient.
* Fes exercici durant el dia, però no massa a prop de l’hora d’anar a dormir.
* Estableix una hora d’anar a dormir i respecta-la cada dia, així com una rutina per abans d’anar a dormir.
* Evita mirar les pantalles de l’ordinador, el televisor o el telèfon durant una o dues hores abans d’anar a dormir.
* Intenta reduir els nivells d’estrès.
* Ves a dormir aviat de manera que no necessitis una alarma per despertar-te.
Pregunta: Estic organitzant el meu casament; fes-me una llista de les principals tasques que he de fer per organitzar l’esdeveniment.
Resposta: Felicitats pel teu casament! Aquí tens una llista d’algunes de les principals tasques que has de fer per al teu dia especial:
- Triar la data del casament.
- Elaborar la llista de convidats.
- Escollir el lloc de la cerimònia i del banquet de noces.
- Triar la destinació de la lluna de mel.
- Triar l’estil de la decoració del teu gran dia.
- Triar el vestit de núvia o del nuvi.
- Buscar els millors proveïdors.
- Gestionar tota la burocràcia del casament.
- Triar el menú del casament.
- Decidir con s’asseurà cada convidat.
- Triar els padrins, els testimonis i les dames d’honor.
- Triar el pastís de noces.
- Comprar les aliances.
- Trobar tots els complements per al look de núvia.
- Tancar la llista de convidats.
- Reservar cita a la perruqueria i el centre d’estètica.
- Preparar el kit d’emergència.
- Preparar la maleta de la nit de noces.
- Preparar la maleta de la lluna de mel.
- Anar a buscar el ram de núvia.
- Relaxar-te i gaudir de les últimes hores de solteria.
Pregunta: Fes-me una llista de maneres d’expressar el teu amor a algú.
Resposta: 1. Escriure-li una targeta.
2. Enviar-li un missatge bonic.
3. Enviar-li unes flors.
4. Organitzar una cita.
5. Passejar i declarar-li els teus sentiments.
6. Passar temps de qualitat amb l’altra persona.
Pregunta: Com es pot tenir més èxit?
Resposta: Tot i que l’èxit es defineix com l’assoliment d’un objectiu o propòsit, hi ha moltes maneres diferents de trobar l’èxit. Molts creuen que, si mantens l’entusiasme, fas el que t’agrada i treballes dur, les possibilitats i els nivells d’èxit són il·limitats.
Pregunta: Torna a escriure la frase següent amb paraules relacionades amb cavalls, en lloc de gossos: "L’adjectiu de gos és caní".
Resposta: L’adjectiu de cavall és equí.
Pregunta: Classifica els següents elements com a producte de maquillatge, material escolar o tots dos: ombra d’ulls, retolador fluorescent, perfilador de contorn, llapis d’ulls, carpeta, retolador.
Resposta: Ombra d’ulls: producte de maquillatge, retolador fluorescent: material escolar, perfilador de contorn: producte de maquillatge, llapis d’ulls: producte de maquillatge, carpeta: material escolar, retolador: material escolar.
Pregunta: Si volgués construir una caseta de jardí, classifica cadascun dels següents elements com a "útils" o "no útils". Un plàtan, un martell, claus, cargols, equip de protecció individual, un ajudant, fusta, ganivet de cuina, cullera, gel, lupa.
Resposta: Els elements següents serien "útils" per ajudar-te a construir una caseta de jardí: 
Un martell.
Claus.
Cargols.
Equip de protecció individual.
Un ajudant.
Fusta.

Els elements següents "no són útils" per ajudar-te a construir una caseta de jardí: 
Plàtan.
Ganivet de cuina. 
Cullera.
Gel.
Lupa.
Pregunta: Com serà el món d’aquí a 200 anys, per exemple?
Resposta: El que imagino que passarà en el futur, per exemple, és que d’aquí a 100 anys tindrem un món amb tota la tecnologia autosuficient. Aprofitarem fàcilment l’energia d’abundants recursos naturals dins i fora del sistema solar. Tot el treball estarà automatitzat i serà realitzat per màquines. Ja no es necessitarà mà d’obra humana, ja sigui a les fàbriques o la indústria de serveis o, fins i tot, en l’àmbit mèdic. La classe social d’elit o l’1% més ric del món serà el propietari de totes les empreses i les dirigirà. No necessitaran el 99 % de la resta de gent del món, ja que no necessitaran els seus serveis per dirigir les fàbriques i les empreses i fer que siguin rendibles. L’elit veurà que inclouen qualsevol forma existent del seu govern com una obligació. No hi hauria cap mena de govern en funcionament a cap part del món i l’accés a les ciutats o zones de l’elit estarà restringit a la resta de la població. Les úniques persones que se salvarien serien els artistes o atletes famosos o qualsevol persona amb habilitats creatives. La resta de persones s’abandonaran a la seva sort i es perdran tots els avenços aconseguits com a societat civilitzada. Qui sigui capaç de sobreviure establirà petites comunitats i seguirà vivint, però la vida serà dura per la falta d’aliments i atenció mèdica. Algunes comunitats podrien intentar eliminar les ciutats de l’elit, però fracassaran. Finalment, el 99 % moriria al cap d’uns quants centenars d’anys. L’elit tindrà els seus propis problemes, com ara les baralles entre empreses. Però gairebé tots sobreviuran durant generacions i milers d’anys fins que algun esdeveniment catastròfic els elimini a tots, ja sigui una invasió extraterrestre o alguna causa natural.
Pregunta: Per què a la gent li agrada beure cafè al matí?
Resposta: El cafè és una beguda molt popular al matí. Conté cafeïna i la cafeïna et desperta. A més, beure cafè és una cosa social i fa que la gent se senti més connectada. De manera que algunes persones pensen que el cafè és saludable. Pots fer-te addicte al cafè.
Pregunta: Quins elements d’aquesta llista són instruments científics i quins són instruments musicals: guitarra, microscopi, bateria, càpsula de Petri, piano, trompeta i bec de Bunsen.
Resposta: Els instruments científics d’aquesta llista inclouen el microscopi, la càpsula de Petri i el bec de Bunsen, i els instruments musicals són la guitarra, la bateria, el piano i la trompeta.
Pregunta: Què és un préstec col·lectiu?
Resposta: És un mecanisme de préstec que permet a un grup d’individus, sovint anomenat grup solidari, oferir una garantia addicional o una garantia de préstec mitjançant una promesa de devolució en grup. L’incentiu per retornar el préstec es basa en la pressió del grup, si un membre del grup falla, els altres membres del grup cobreixen l’import del pagament.
Pregunta: Què he de fer per conèixer una parella que sigui romàntica?
Resposta: No hi ha una única manera de conèixer una parella romàntica, però aquí tens algunes idees. Pots registrar-te en una aplicació de cites en línia i provar sort examinant les possibles correspondències. Si això no s’adapta als teus gustos, pots provar de visitar cafeteries, llibreries i botigues amb l’esperança de trobar la teva persona a l’atzar. Altres mètodes populars inclouen que et presentin els amics o familiars, provar una activitat grupal que et resulti divertida i atractiva o simplement deixar intervenir la sort o l’atzar.
Pregunta: Escriu un poema sobre les vacances.
Resposta: Les vacances són màgiques
estaràs d’acord si ets raonable

Per acció de gràcies fem una celebració
un motiu per reunir-se almenys

per Nadal cantem
això és el que ens agrada

posem regals sota l’arbre
esperant una nova nina de peluix

per Halloween fem por
i esperem que la nostra disfressa aguanti

una bossa és molt útil
quan et donen molts caramels

a Pasqua hi ha ous
i un conillet de potes àgils

així són algunes de les festes
no les canviaria gens ni mica.
Pregunta: Quan fas servir adjectius per descriure la mida d’alguna cosa, divideix les paraules següents en les categories "gran" i "petit". Diminut, immens, minúscul, petit, gegantí, enorme i microscòpic.
Resposta: Immens, gegantí i enorme són tots adjectius que descriuen quelcom que és "gran". Diminut, minúscul, petit i microscòpic són adjectius que descriuen quelcom que és "petit".
Pregunta: Què és el microfinançament?
Resposta: El microfinançament és un servei financer prestat a persones o grups de baixos ingressos que normalment estan exclosos de la banca tradicional. La majoria de les institucions de microfinançament se centren en oferir crèdits en forma de petits préstecs de capital circulant, de vegades anomenats microcrèdits o micropréstecs.
Pregunta: Què és l’aliàsing?
Resposta: L’aliàsing és un fenomen de processament de senyal que apareix quan s’intenta mesurar un senyal amb una freqüència de mostratge massa baixa. Això significa que el temps entre mostres mesurades consecutives (la freqüència de mostratge) és massa poc freqüent per captar correctament la informació del senyal. Un exemple d’això és l’efecte "roda de carro", per exemple, quan a una pel·lícula pot semblar que els pneumàtics del cotxe van enrere mentre el cotxe avança.
Pregunta: De quines tres formes puc fer servir un llençol a més de com a roba de llit?
Resposta: Un llençol es pot fer servir com a disfressa de fantasma, com a divisor d’espais per tenir més privadesa i com a draps per netejar la casa.
Pregunta: Què és una bigueta de sostre?
Resposta: Els components estructurals principals solien estar formats per diverses estructures en la construcció moderna d’edificis.
Pregunta: Com es cuinen els ous?
Resposta: Hi ha moltes maneres de cuinar ous, però la meva preferida és superfàcil. L’ideal és que facis servir una paella antiadherent d’uns 20-22 cm de diàmetre. Escalfa la paella als fogons a foc mitjà. Sabràs quan és prou calenta quan les gotes d’aigua espetarreguin a la superfície de la paella. Pots fer servir esprai antiadherent o mantega per revestir la paella primer. Trenca un ou per la meitat amb molt de compte i, a poc a poc, aboca l’interior a la paella calenta. Espera entre 1 i 2 minuts fins que vegis que la part transparent de l’ou es torna blanca i les vores es tornen sòlides. Passa un tombador per sota del costat de l’ou i gira’l amb suavitat. L’altra cara de l’ou es courà ràpidament. Al cap d’un minut, fes servir el tombador amb cura per posar l’ou al plat.
Pregunta: Com es prepara un sandvitx de formatge a la planxa?
Resposta: Per preparar un sandvitx de formatge a la planxa, primer agafa dos llesques de pa de motlle blanc estàndard i unta una fina capa de mantega a la part exterior de cada llesca. Fes servir mantega a temperatura ambient, ja que és molt més fàcil d’untar que la mantega freda acabada de treure de la nevera. Encén una planxa elèctrica i ajusta la temperatura a 177 graus Celsius. Col·loca una llesca del pa amb la mantega en contacte amb la planxa. A continuació, col·loca dos talls d’un formatge que es fongui fàcilment a sobre del pa. Finalment, col·loca el tros de pa que queda a sobre del formatge amb la part untada amb mantega cap amunt. Fes servir una espàtula per anar aixecant el sandvitx per inspeccionar la cara inferior. Quan es vegi lleugerament torrada amb un marró daurat clar, gira el sandvitx. Ves comprovant la cara inferior. Quan també s’hagi torrat, retira el sandvitx de la planxa i posa’l a un plat.
Pregunta: Quin equipament necessito per anar d’acampada?
Resposta: Els elements bàsics de l’equipament d’acampada són el menjar i el refugi. L’equipament necessari variarà en funció del lloc on vulguis acampar, però el més bàsic consisteix en una tenda de campanya i un sac de dormir per poder dormir protegit de l’entorn. Tanmateix, si vols comoditat durant l’acampada, hauràs d’agafar coses com un coixí, una estora o un catre, roba per estar còmode segons el temps que faci, una manera d’encendre foc i qualsevol cosa que et permeti participar en activitats per la zona. Cadascú és diferent, així que centrar-se en allò que t’ajudarà a estar còmode és el més important.
Pregunta: Quines són les set classificacions científiques dels organismes?
Resposta: La taxonomia és un sistema de classificació dels éssers vius. Aquest sistema consta de set categories: (1) Regne; (2) Fílum o divisió; (3) Classe; (4) Ordre; (5) Família; (6) Gènere; (7) Espècie.
Pregunta: Com a líder, com puc crear un entorn de confiança?
Resposta: Per crear un entorn de confiança, un líder ha d’adoptar un enfocament ascendent per identificar i empatitzar amb els esforços que fa l’equip sobre el terreny, i ser capaç d’entendre-ho. Un dels principals pilars d’un lideratge sòlid es basa en la confiança, que pot desenvolupar-se durant un llarg període de temps estimulant l’equip, mantenint la fe en els seus membres i acompanyant-los en moments difícils.
Pregunta: Què són les raquetes de neu?
Resposta: Les raquetes de neu permeten a la gent caminar per sobre de la neu sense enfonsar-se, repartint el seu pes sobre una superfície més àmplia que les sabates habituals. La raqueta de neu típica està feta de metall o fusta, té una corretja per subjectar les sabates o botes normals, i sovint també té una forta adherència a la part inferior per evitar lliscar sobre el gel.
Pregunta: Com fan soroll els dofins?
Resposta: Els dofins fan servir l’espiracle que tenen a la part superior del cap per fer diversos sorolls.
Pregunta: Quina d’aquestes coses trobaria en un vaixell pirata: rems, canons, vambes de gimnàstica, aire condicionat, espases, joc de disc golf.
Resposta: En un vaixell pirata probablement hi trobaràs rems, canons i espases. No hi trobaràs vambes de gimnàstica, un aire condicionat ni un joc de disc golf.
Pregunta: Classifica els següents aliments per macronutrients: arròs, plàtan, vedella, tofu, mantega, alvocat, cangur i carbassa.
Resposta: Els tres tipus de macronutrients són els hidrats de carboni, les proteïnes i els greixos. Els aliments solen estar formats per més d’un macronutrient, però generalment es classifiquen segons el macronutrient que contenen en major quantitat.

L’arròs, el plàtan i la carbassa pertanyen als hidrats de carboni perquè són rics en hidrats de carboni.
La vedella, el tofu i el cangur són tipus de proteïnes perquè són rics en proteïnes.
La mantega i l’alvocat es componen principalment de greixos. Per tant, pertanyen al grup dels greixos.
Pregunta: Imagina un món on l’esperança de vida fos una quantitat determinada i tothom tingués la mateixa en néixer, però la gent pogués fer una "donació" d’esperança de vida, és a dir, que algú pot allargar la teva vida tres anys més a costa de la seva. Parla d’un possible escenari en aquest món que impliqui la donació voluntària.
Resposta: Una donació voluntària implica els donants i els seus éssers estimats. Per exemple, els nens que vulguin passar més temps amb els seus pares podrien allargar l’esperança de vida dels seus pares a costa de la seva. Per a les parelles que hagin nascut en diferents moments, el que va néixer més tard podria allargar la vida de la seva parella perquè poguessin morir alhora, sense haver de patir el dolor de perdre l’amor de la seva vida. Si les mascotes també tenen una esperança de vida determinada que és encara més curta que la dels humans, els propietaris de mascotes també podrien fer aquesta donació de bon grat.
Pregunta: Fer servir suro autèntic, suro artificial o un tap de rosca afecta d’alguna manera la qualitat d’una ampolla de vi?
Resposta: En general, no. Hi ha poques proves que suggereixin que un tancament és millor que un altre per a la majoria de vins. És més important tenir un tancament hermètic a l’ampolla de vi per evitar que entri aire a l’ampolla, fet que provocaria l’oxidació del vi que hi ha a dins.
Pregunta: Per què a la gent li agraden els gats?
Resposta: A la gent li agraden els gats per diversos motius, com ara gaudir de la seva companyia, que acostumen a necessitar menys cures que els gossos i que pensen que son bufons.
Pregunta: Quina diferència hi ha entre una trompeta i un trombó?
Resposta: Una trompeta és una trompa més petita que un trombó; això fa que la trompeta tingui un to més alt. La trompeta també té tecles que es poden pressionar amb els dits en diverses combinacions per tocar diferents notes, mentre que el trombó utilitza una colissa.
Pregunta: Per què a la gent li agrada viatjar?
Resposta: No a totes les persones els agrada viatjar, però a moltes sí. Viatjar a llocs nous permet a la gent veure parts del món que mai no havien vist abans, provar menjar nou i experimentar cultures que són noves per a ells. Viatjar també és una bona manera d’allunyar-se dels hàbits del dia a dia, que amb el pas del temps poden esdevenir avorrits o feixucs. Les persones a qui no els agrada viatjar sovint diuen que és perquè viatjar és estressant i requereix molta planificació.
Pregunta: Els gossos responen en funció de com els tractes?
Resposta: Sí, els gossos són mascotes meravelloses i són el nostre millor company. També entenen com han de respondre en funció de com els tractes. Si els renyes constantment i ets dur amb ells intentaran evitar la teva companyia. Si sempre els demostres el teu amor, voldran estar sempre al teu costat. Els gossos són així, fins i tot si la persona que els ha tractat malament porta la seva llaminadura preferida. Al cap i a la fi, a tots ens agrada que ens estimin i els gossos no són pas diferents.
Pregunta: Quines motivacions té un conseller delegat?
Resposta: Els ingressos i el consum i l’escalabilitat de la plataforma o del producte són el que motiven als consellers delegats. És la manera més ràpida d’aconseguir un creixement exponencial de l’empresa. També els motiven la visió estratègica amb elements d’execució concrets que impulsen el creixement de l’empresa. Una altra motivació és tenir un equip de treballadors de primera categoria que ajuden a oferir una visió estratègica i l’escalabilitat i el consum de la plataforma del producte que augmenten els ingressos.
Pregunta: Amb quina estació estan associats cadascun d’aquests elements? Neu, flors, platges, carbasses.
Resposta: Neu: hivern, flors: primavera, platges: estiu, carbasses: tardor.
Pregunta: Per què el món sencer no pot ser un sol país?
Resposta: El món sencer no pot ser un sol país per causa de les diferències culturals i geogràfiques. Cada país té llengües, costums, religions i valors diferents. No hi ha un conjunt de lleis, valors o llenguatges que es puguin aplicar a tots els països.
Pregunta: Què pot fer una empresa per augmentar la satisfacció dels treballadors a més de proporcionar-los beneficis monetaris? Quins poden ser els àmbits prioritaris? Hi ha alguna llista diària d’activitats que puguin ser beneficiosa en aquest aspecte?
Resposta: Avui en dia, la gent està més preocupada pel benestar físic. Una empresa pot augmentar la satisfacció dels treballadors i, al mateix temps, la seva productivitat, centrant-se en determinats aspectes que ajudin a millorar la salut física. Haurien de gaudir d’activitats grupals que animin als treballadors a seguir uns hàbits més saludables i canvis d’estil de vida.

Per millorar la salut física, les empreses poden fer servir qualsevol aplicació col·laborativa que faci un seguiment de l’exercici físic i l’integri a les xarxes socials internes. Es poden establir objectius d’activitat setmanals/mensuals i nous reptes de fitnes i es poden publicar taules de les classificacions per fomentar la participació. A part d’això, també cal destacar la importància d’una alimentació saludable i el descans. Les associacions estratègiques amb fabricants d’aliments saludables i comerciants al detall d’aliments ecològics per oferir descomptes als treballadors incentivaran el procés.

Un altre aspecte que sovint es passa per alt és la salut mental. Animar als treballadors a fer ioga o meditació són algunes de les àrees clau que pot explorar l’empresa.

Hi ha alguna llista diària d’activitats que pugui ser beneficiosa en aquest aspecte?

Aquestes són algunes de les activitats que es poden realitzar per fer el canvi a un estil de vida més saludable:
1. Camina almenys 5.000 passes cada dia.
2. Medita durant 15 minuts tres vegades per setmana.
3. Fes entrenaments d’alta intensitat dues vegades per setmana.
4. Canvia’t als aliments ecològics.
5. Dorm almenys 7 hores.
Pregunta: Quants dits dels peus té un gat?
Resposta: Un gat normalment té cinc dits dels peus: quatre al coixinet de la grapa i un més petit al costat del braç anomenat esperó. Alguns gats són polidàctils, és a dir, que podrien tenir més dits dels habituals.
Pregunta: Classifica cadascun dels següents animals segons si tenen dues o quatre potes: humà, cavall, gos, gat, mico, cangur, senglar.
Resposta: Humà: dues potes.
Cavall: quatre potes.
Gos: quatre potes.
Gat: quatre potes.
Mico: dues potes.
Cangur: dues potes.
Senglar: quatre potes.
Pregunta: Com es juga a bàsquet?
Resposta: El bàsquet és un joc que es juga en una pista amb cinc jugadors per equip. Hi ha dues cistelles de 3 m d’alçada a cada extrem de la pista i l’objectiu del joc és encistellar la pilota a la cistella de l’extrem contrari de la pista. Cada cistella val dos punts, tret que la pilota es llanci des de fora d’un arc que hi ha pintat a terra. Si el llançament es fa des de fora de l’arc, val tres punts. Els partits tenen una durada de 48 minuts amb quatre quarts iguals de 12 minuts cadascun. El rellotge també s’atura cada vegada que s’encistella la pilota, si la pilota surt fora de la pista o si es comet una falta. Quan es corre amb la pilota, el jugador l’ha de fer rebotar contínuament sobre el terra o, en cas contrari, es considera que ha fet passes, i això no està permès. A més, el contacte agressiu també es considera una falta. El bàsquet és més una qüestió d’astúcia que no pas de força física. Guanya l’equip que aconsegueix més punts al final del partit.